cyanic-selkie/wikianc huggingface dataset:
Monsterbølgje
Historie
Forskarar avviste lenge slike historier fordi dei matematiske modellane indikerte at havbølgjer høgare enn 15 m var så sjeldne at dei berre ville oppstå «ein gong kvart 10000. år». Satellittbilete har dei siste åra derimot vist at bølgjer på opp til 30 m er mykje vanlegare enn det matematiske sannsynet tilseier ut i frå ein lineær modell for bølgjestorleik. Sjølv med ikkje-lineære modellar har ein ikkje klart å modellere slike bølgjer.
Slike monsterbølgjer er ikkje det same som tsunamiar. Ein tsunami er ei forskyving av store vassmassar som kan flytte seg med svært stor fart og vert stort sett ikkje lagt merke til på djupt vatn. Desse blir først farlege når dei kjem inn mot kysten og sjøen vert grunnare. Tsunamiar er ikkje til fare for skipstrafikk på ope hav. Megatsunamiar er sjeldnare, men oppstår berre i avgrensa område som fjordar og elvedalar. Monsterbølgjer oppstår derimot på det opne havet.
Det finst tre typar monsterbølgjer:
Førekomst
Eit prosjekt kalla MaxWave har utført studiar av havbølgjer med radar over ei tre veke lang periode i 2001. Dei tok 30000 bilete, som kvar dekte eit 10 x 5 km stort område, og dekte totalt eit område på 1,5 millionar km². Monsterbølgjer vart oppdaga på 10 av desse bileta, eller ei bølgje per 150 000 km². Ei kortvarig bølgje i eit spesifikt havområde er ei svært sjeldan hending.
Årsak og forsking
Ein kjenner ikkje mykje til årsakene til at monsterbølgjer oppstår. Størst fare for slike bølgjer ser ut til å vere der ein har kraftige straumar i retning mot bølgjene. Området nær Kapp Agulhas, det sørlegaste punktet i Afrika, er eit slikt område. Dette forklarar derimot ikkje korleis alle slike bølgjer oppstår, særskild ikkje «ut av ingenting» på ope hav. Fleire mekanismar er føreslått til å kunne danne monsterbølgjer:
Mohamed ElBaradei
Mohamed ElBaradei er generaldirektør i det internasjonale atomenergibyrået (IAEA), ein internasjonal organisasjon som er underlagd dei sameinte nasjonane. I 2005 vart han tildelt Nobels fredspris saman med IAEA.
Monsterbølgje
Årsak og forsking
Ei forskingsgruppe ved Umeå unversitet i Sverige fann i august 2006 ut at normale stokastiske vinddrivne bølgjer brått kan danne monsterbølgjer, men slike bølgjefelt er derimot urealistisk på ope hav.
Mohamed ElBaradei
ElBaradei er fødd i Egypt. Han tok juristutdanning ved Universitetet i Kairo og deretter doktorgrad i internasjonal rett ved New York University School of Law.
Monsterbølgje
Årsak og forsking
Dei fleste teoriar forskarane har kome opp med så langt har vist seg å ikkje halde mål. Nyleg stod ein berre att med ein teori om at den såkalla Benjamin-Feir-instabiliteten kunne vere ei mogeleg forklaring. Norske forskarar gjorde derimot forsøk med denne instabiliteten og kom fram til at dette heller ikkje kan forklare monsterbølgjene på ope hav.
Mohamed ElBaradei
Sidan 1984 har han vore eit framtredande medlem av IAEA, der han har hatt fleire viktige stillingar. Han vart generaldirektør i 1997, og attvald til ein andre periode i 2001.
Nobels fredspris
7. oktober 2005 vart det gjort kjent at Mohamed ElBaradei, saman med IAEA, ville få Nobels fredspris for det året. Den Norske Nobelkomite gav som grunngjeving «arbeidet deira for å hindre at kjernefysisk energi vert brukt til militære føremål». IAEA har konsentrert seg om kampen for å redusere kjernevåpen med sikte på å avskaffe denne typen våpen.
Mayo Clinic
Mayo Clinic er eit kjent sjukehus-nettverk med utspring i Rochester, Minnesota, USA. Det driv òg sjukehus i Florida, Arizona, Minnesota, Iowa og Wisconsin. Det heile er òg kjent som «Mayo Health System». Det er kjent som eit av dei beste sjukehusa i USA. I 2004 behandla sjukehuset 513 377 pasientar, det har 1 157 sengar.
Gunnar
Gunnar er eit mannsnamn som var særs populært i Noreg på 1920- og 1930-talet. Opphavet er norrønt, der 'gunn' er eit ord for strid, medan endinga -ar er avleidd av harjaR, som tyder 'krigar' eller 'hærførar'. Gunnar har namnedag den 9. januar i Noreg og Sverige.
Variantar av namnet er Gunner og Gunder. Det kan òg vera avleidd frå dei gammalhøgtyske orda gund og heri med same tyding som dei norrøne. På tysk finn ein dette namnet som Günther.
Bruk
Gunnarr er blant dei ti vanlegaste mannsnamna funne i nordiske runeinnskrifter frå norrøn tid, og namnet var derfor truleg utbreidd i Norden på denne tida. Det funne 56 runeinnskrifter med dette namnet. Av desse er fire funne i Noreg, Bohuslän og Jämtland. Den vanlegaste skrivemåten for namnet var (kunar).
Bakgrunnsstoff
Gonario Gunter
Ole Hannibal Sommerfelt
Ole Hannibal Sommerfelt  var ein norsk embetsmann, stortingsrepresentant og topografisk forfattar.
Ole Hannibal Sommerfeldt vart fødd på Sukkestad i Toten med foreldra Benedicte Kirstine Hoff og  kanselliråd og  sorenskrivar David Sommerfelt.
Etter juridisk embetseksamen fra Universitetet i København hadde O. H. Sommerfelt desse stillingane:
Sommerfelt arbeidde mykje for å fremje økonomisk utvikling, spesielt innan jordbruk og handel. Som amtmann i Finnmark stødde han oppunder koloniseringa av Målselv. Som amtmann viste han respekt for samekulturen og samiske særdrag. Publikasjonen Et Par Ord (1790) byggjer på ein tale han heldt til fjellsamen Peder Jansen, som hadde selt seks rein og gitt 30 vederlagsfritt til kongen i samband med eit forsøk på å etablere reindrift på Island.
Sommerfelt møtte som stortingsmann for Kristians amt (Oppland) på det overordentlige stortinget hausten 1814. Her vart han visepresident for Lagtinget.
Frå Finnmark gav han ut Kort Beskrivelse over Finmarken (1799).
Sommerfeldt vart utnemnd til riddar av Dannebrogsordenen, Vasaordenen og Nordstjerneordenen.
Ulvitsj
Ulvitsj (russisk Ульвич) er ei elv i Perm kraj i Russland og ei av sideelvane til Jajva frå høgre. Elva er 72 km lang.
Stasjonær prosess
Ein stasjonær prosess, eller ein strengt stasjonær prosess, er i statistikk ein stokastisk prosess som har ei sannsynsfordeling uavhengig av tida.
Ronny Espedal
Ronny Espedal  er ein norsk fotballspelar frå Randaberg som spelar for Sandnes Ulf. Han spelar midtbane og har draktnummer 3. Ronny kom til Bryne frå Haugesund før 2004 sesongen. Han har også spelt for Vidar og Randaberg.
Stasjonær prosess
For ein svakt stasjonær prosess er kravet til sannsynsfordelinga redusert til at første og andre moment skal vera dei same ved alle tidspunkt, dvs. at forventingsverdien og varians/covarians skal vera uavhengige av tida.
Å teste om ein prosess er stasjonær er svært viktig ved analyse av tidsseriar. Viss ikkje dette blir gjort, kan ein til dømes trekkje spuriøse slutningar.
Sjøsamar
Område
Ein reknar som regel sjøsamar som busette frå dei nordlegaste delane av Nordland og langs kysten til Varangerhalvøya er blitt rekna som sjøsamar. Dei fleste bur i Tysfjord eller langs fjordar i Troms og Finnmark. Det finst også sjøsamar i skoltesamiske område like sør for Varangerfjorden, og tidlegare på Kolahalvøya og på begge sider av Bottenvika. Nokre forskarar meiner også at ein tidlegare fann sjøsamar så langt sør som Trøndelag. Sjøsamar tok del i hanshandelen i Bergen, både med handelsvarer og gjennom jektebygging.
Sjøsamar dreiv lenge med sesongflytting mellom fleire faste buplassar. Observasjonar tyder på at dei kunne ha opptil fire ulike buplassar før 1700-talet, to på 1700- og 1800-talet, før dei blei heilt fastbuande på 1900-talet.
Fordi det var i sjøsamiske område at nordmenn sørfrå slo seg ned, blei sjøsamane raskare assimilerte og mista fleire av dei gamle tradisjonane sine enn innlandssamane. Bruk av samisk forsvann gradvis frå sjøsamiske område, særleg etter andre verdskrigen. Det var lenge knytt meir skam til å vera sjøsame enn til det å vera innlandssame, og identiteten blei ofte tagd om. Denne «samiske skamma» skal ha endra seg i løpet av den siste generasjonen, og frå midten av 1990-åra er det blitt meir populært å rekna seg som sjøsame.
Kultur
Sjøsamar har snakka fleire samiske språk, som lulesamisk og ulike dialektar av nordsamisk. Svært mange har i dag norsk som morsmål.
Grene (rátnu) er eit ullteppe som sjøsamar har vove gjennom lange tider. Desse blei brukte som sengeklede, køyreteppe og i båt. Dei blei også selde både sør i Bergen og nord, særleg i Skibotn og Bossekop. Flyttsamar kjøpte grener og brukte dei til teltduk og lavvodør. Ein lagar framleis teppa i Manndalen i Kåfjord.
Sjøsamisk Tun i Smørfjord på vestsida av Porsangerfjorden er ein rekonstruert buplass frå tidleg på 1900-talet. Holmenes sjøsamiske gård i Kåfjord er ein sjøsamisk gard frå 1700- og 1800-talet som høyrer til Nord-Troms Museum.
Riddu Riđđu-festivalen, skipa i 1991, har bidrege til å skapa blest om og positive haldningar til sjøsamisk kultur. Sjøsamisk kompetansesenter i Porsanger blei skipa i 2002.
Timsjor
Timsjor (russisk Ти́мшор) er ei elv i Perm kraj i Russland og ei av sideelvane til Juzjnaja Keltma frå venstre. Elva er 235 km lang og har eit nedslagsfelt på.
Sándor Torghelle
Sándor Torghelle er ein ungarsk fotballspelar, som i 2010/11-sesongen spela for Fortuna Düsseldorf i tysk 2. Bundesliga. Han har spelt for klubbar i England, Hellas, og Tyskland.
Timsjor
Timsjor spring ut nordvest i provinsen, på austsida av fjellet Uvalov. Ho munnar ut i Juzjnaja Keltma 15 km frå munningen hennar.
Sándor Torghelle
Torghelle kom med på det ungarske A-landslaget medan han spelte for MTK Budapest og vekte merksemd då han skåra begge måla då Ungarn slo Tyskland 2-0 i ein vennskapskamp 6. juni 2004. I 2004 drog han frå Ungarn til Crystal Palace i engelsk Premier League for om lag 750 000 pund. Han hadde problem med å koma med i startoppstillinga til Palace og skåra ingen seriemål i sesongen sin der. Palace rykte ned på slutten av sesongen, og Torghelle vart lånt ut til Panathinaikos for 2005/06-sesongen. Der skåra han heller ingen seriemål, og etter éin sesong gjekk han til PAOK i Thessaloníki. Etter eitt seriemål på éin sesong i PAOK gjekk han til Carl Zeiss Jena i 2. Bundesliga i Tyskland. Der begynte han å skåra mål, men då Jena rykte ned etter 2007/08-sesongen gjekk Torghelle vidare til Augsburg, også i 2. Bundesliga, og i 2010 til Fortuna Düsseldorf i same divisjonen.
Timsjor
Dei største sideelvane hennar er Okos og Tsjepets frå venstre, og Myj og Bortom frå høgre.
Sándor Torghelle
Torghelle har også vore spiss for Ungarn sitt landslag.
Kumlokk
Eit kumlokk (i Bergen kalla bekkalokk) er eit deksel over ein kum eller anna holrom under bakkenivå. Kumlokk er oftast laga av støypejarn, men finst òg i stål og betong. Dei er som oftast runde, rektangulære og kvadratiske finst òg. Støypejarnslokka er glatte i regnvær og har difor eit mønster i overflata. Mange stader er dette spesielt for området der dei ligg.
Etter norsk standard skal eit kumlokk tola 40 tonn.
Bakgrunnsstoff
Om kumlokk på Molde bymuseum
Liberale Folkeparti
Liberale Folkeparti var eit kortliva norsk politisk parti som stilte til val ved stortingsvalet 1957 i Oslo. Partiet oppnådde 0,09 % av røystene i Oslo, og vart dermed ikkje representert på Stortinget. Det stilte aldri til val igjen.
Vekselspenning
Vekselspenning er ei elektrisk spenning der polaritet vekslar som funksjon av tid. I elnettet, til dømes, er spenninga ei sinuskurve, slik at gjennomsnittet over ein periode er null. Vekselspenning treng ikkje å vera sinusforma, men det er som oftast sinusforma spenningar som vert refererte til som vekselspenning.
Vekselspenning vert ofte feilaktig blanda saman med vekselstraum. Ein kan ha ein sinusforma vekselstraum, men det er sjeldan i bruk. Om ein påtrykker ei vekselspenning på ein ohmsk last (ein motstand) vil det gå ein vekselstraum, med same kurveform som spenninga, gjennom lasten.
Vekselspenning i elnettet
Elnettet overfører energi ved store spenningar, for å redusera Ohmsk tap i leiarane. Apparat og maskinar som vert drivne av elektrisk energi nyttar ei lågare spenning enn elnettet. Spenninga vert då transformert ned ved hjelp av ein transformator.
Akronym
På grunn av den dominerande stillinga til engelsk i mange land vert den engelske nemninga AC (Alternating Current) òg nytta i mange ikkje-engelsktalande land. Som namnet syner tyder nemninga vekselstraum, men AC vert òg (noko misvisande) nytta om vekselspenning. I land dominerte av fransk vert CA (Courant alternatif) nytta.
Frekvensar
For ulike land og for ulike formål er ulike frekvensar i bruk i elnettet.
Austrekrågforsen
Austrekrågforsen er den 65. høgaste fossen i Noreg ut frå totalt fall. Han ligg ved Andkilvatnet i Sørfold kommune i Nordland. Fossen er den høgaste i Nordland, og den nest høgaste i Nord-Noreg med eit totalt fall på 257 meter.
Verdscupen i alpine greiner 1983/Kvinner
Verdscupen i alpine greiner for kvinner i 1983-sesongen tok til 7. desember 1982 i Val-d’Isère i Frankrike og vart avslutta 20. mars 1983 i Furano i Japan. Turneringa omfatta 26 renn og 30 tevlingar. Tevlingane fordelte seg på 9 slalåmrenn, 7 storslalåmrenn, 2 super-g-renn, 8 utforrenn og 4 kombinasjonstevlingar, dei siste baserte på allereie avvikla enkeltrenn. Dei to suger-g-renna var dei aller fyrste i verdscup-samanheng.
Tamara McKinney frå USA vann FIS-premien, framom Hanni Wenzel frå Liechtenstein og sveitsiske Erika Hess i den totale verdscup-turneringa.
Framstegspartiet (1957)
Framstegspartiet var i 1957 eit norsk politisk parti som stilte til val i Sør-Trøndelag ved stortingsvalet i 1957. Partiet oppnådde berre 0,1 % av røystene i Sør-Trøndelag. Det vart dermed på landsbasis det minste av alle partia som stilte til valet dette året, og oppnådde ikkje representasjon på Stortinget.
Folkerepublikken Kina
Folkerepublikken Kina (Zhonghua Renmin Gongheguo) er den eine av dei to kinesiske statane. Den andre er Republikken Kina.
Framstegspartiet (1957)
Kjelder
"Kongeriket Norges 102. ordentlige stortingsforhandlinger, 1958", 6. bd. (Oslo, 1959)
Folkerepublikken Kina
Jordbruk er viktigast for den kinesiske økonomien.
Historie
Folkerepublikken Kina vart oppretta den 1. oktober 1949, etter at kommunistane erobra Fastlands-Kina under den kinesiske borgarkrigen. Nasjonalistane, Guomindang, som hadde regjert Republikken Kina sidan 1911, flykta då til Taiwan. I 1971 vart Folkerepublikken Kina anerkjent som Kina si legitime regjering av dei sameinte nasjonane. Til då hadde republikken på Taiwan hatt Kina sitt sete i SN og tryggingsrådet.
Geografi
Folkerepublikken Kina grensar til Tadsjikistan, Kirgisistan, Kasakhstan, Russland, Mongolia, Nord-Korea, Gulehavet, Austkinahavet, Formosastredet, Sørkinahavet, Vietnam, Laos, Burma, Bhutan, Nepal, India, Pakistan og Afghanistan.
Dei austlege slettene og sørlege kystområda er i stor grad fruktbart lågland.Dei sørlege områda, det vil seie sør for elva Chang Jiang (òg kjend som «Yangtze») er prega av fjell-terreng. Dei vestlege og nordlege delane av landet dominerast av basseng (t.d. Gobi og Taklamakan), platå og bergmassiv.
Huangelva ('gul elv') går gjennom slettane i nord.
Austleg del
Nordaust for Shanhaiguan går eit stykke av det flate kystlandskapet over i Nordaust-sletta.Slettane går nordover, mot området der Store Khingan og Lille Khingan kjem saman. Changbaifjella mot aust skil Koreahalvøya og Kina.
Taihangfjella er grensa til den vestlege sida av Nordsletta i Kina. Dei to andre sidane er Stillehavet i aust og elva Chang Jiang i sørvest. Dei einaste fjella på sletta er Taishanfjellet i Shandong, og Dabie-fjella i Anhui. Beijing ligg på den nordlegste fliken av Nordsletta, og er skydda av fjella som møtast, Taihang og Yanfjella.
Den kinesiske muren er bygd på fjella langs den sørlege kanten av det indre mongolske platået. Muren som er frå tida til Ming-dynastiet går frå Shanhaiguan på Bohai-kysten, til Hexi-korridoren i Gansu.
Sør
Aust for Tibetplatået spreier fjella seg mot Sichuanbassenget som er omringa av fjell med høgde frå 1.000-3.000m. Søraust for Tibetplatået og sør for Sichuanbassenget ligg Guizhou-Yunnan-platået, som okkuperar ein stor del av Sørvest-Kina.
Sør for elva Chang Jiang: Kjerna til provinsen Hunan og til Jiangxi, er kvart sitt nedslagsfelt (basin) omringa av fjell. Wuling-fjella skil Guizhou frå Hunan. Luoxiao og Jinggang skil provinsen Hunan frå Jiangxi, som er skild av Wuji-fjella, frå Fujian. Kystprovinsane i søraust, Zhejiang, Fujian og Guangdong har lommar av lavland med fjell innanfor. Nan Ling-fjellkjeda skil Hunan og Jiangxi ifrå Guangdong.
Xinjiang-Mongolia
Nordvest for Tibetplatået, mellom den nordlege nedstiginga mot Kunlun og sørleg nedstiging mot fjellkjeda Tian Shan, ligg Tarimbekkenet i Xinjiang, med ørkenen Taklamakan innanfor. I aust vender nedslagsfeltet ned mot innsjøen Aydingkol. Nord for Tian Shan ligg Xinjiang sitt andre store nedslagsfelt Dzungaria, som ørkenen Gurbantünggüt er del av. Bekkenet Dzungaria grensar i nord til Altajfjella som skil Xinjiang ifrå Russland og Mongolia. Nordaust for Tibetplatået bryt fjellkjeda Altun Shan-Qilianfjella ifrå Kunlun. Nord for Quilian ligg Hexi-korridoren i Gansu. Lenger nord ligg det mongolske platået, og endå lenger nord blir det til fjellkjeda Store Khingan i Nordaust-Kina.
Mellom Qinling og det indre mongolske platå ligg Løssplatået som dekker Shaanxi og delar av provinsane Gansu og Shanxi og regionen Ningxia Hui. Høgsletta er knytta til aust gjennom Luliang-fjellet i Shanxi, som har eit bekken langs elva Fen. Lengre aust ligg Taihangfjella i Hebei.
Fjella Karakorum, Pamir og Tian Shan skil Kina frå Sør- og Sentral-Asia.
Nord for Himalaya og aust for Karakorum/Pamir-fjellkjeda ligg Tibetplatået.I nord grensar platået til Kunlun-fjellkjeda.
Dei høgste fjella på grensa er Mount Everest, K2, Lhotse, Makalu, Cho Oyu, Gasherbrum I, Broad Peak, Gasherbrum II, Gyachung Kang og Gasherbrum III. Det lågste av dei nemnde fjella, er 7.946m høgt.
Administrativ inndeling
Landet er delt inn i 23 provinsar, 5 autonome regionar og 4 kommunar.
Arsen
Arsen er eit grunnstoff med kjemisk symbol As og atomnummer 33. Det er eit halvmetall i gruppe 15 i periodesystemet.
Arsen, og særleg visse arsensambindingar, er giftig. Nokre stader i verda er grunnvatn forureina av arsen. I svært store mengder kan inntak av arsen vera dødeleg.
Alloa Inch
Inch eller Alloa Inch (skotsk-gælisk Innis) er ei øy i tidvassområdet til River Forth nær Alloa, like før elva munnar ut i Firth of Forth.
Det ligg eit forlate gardshus på øya og øya vart tidlegare dyrka. På grunn av subsidens frå kolgruvedrift i nærleiken vart det flaum på øya. Øya består i dag av siv og marskland.
Scottish Wildlife Trust har styrt øya som eit reservat sidan 1996.
OGAE Second Chance Contest 2020
OGAE Second Chance Contest 2020 (OGAE SCC 2020) var den trettifjerde gongen OGAE Second Chance Contest vart arrangert. Tevlinga vart halden i Paris, Lille og Limoges i Frankrike, etter at Frankrike vann tevlinga i 2019 med songen «Tous les deux» av Seemone.
For å kunne deltake i OGAE Second Chance Contest 2020 måtte ein ha delteke i ein av dei nasjonale finalane i Eurovision Song Contest 2020; men om ein hadde vunne ein nasjonal finale fekk ein ikkje delta. Difor deltok ikkje Frankrike i denne tevling, sidan dei ikkje arrangerte ein nasjonal finale.
Tjueto land deltok i OGAE Second Chance Contest 2020. Armenia, Israel, Polen og San Marino (for OGAE Rest of the World) returnerte til tevlinga. Frankrike, Moldova, Spania, Storbritannia, Tyskland og Ungarn, som deltok i 2019, deltok ikkje i 2020-utgåva av OGAE Second Chance Contest.
Falcón
Estado Falcón er ein av dei 23 delstatane (estados) i Venezuela. Hovudstaden i delstaten er Coro.
Politisk inndeling
Liste over dei 9 kommunane (spansk municipios) i Falcón:
Frie Venstre-veljarar
Frie Venstre-veljarar var namnet på ei liste som stilte til val i Sør-Trøndelag ved Stortingsvalet i 1961. Bakgrunnen var ei splitting i Venstre, som ved dette valet stilte fellesliste med Senterpartiet i Sør-Trøndelag. Frie Venstre-veljarar oppnådde 2,2 % av røystene i Sør-Trøndelag, og vart dermed ikkje representert på Stortinget. Lista sin eksistens kan sjåast som eit tidleg teikn på spenningane mellom ulike fløyer i Venstre, som til slutt førte til splittinga av partiet i 1972.
Hornbostel-Sachs
Hornbostel-Sachs (eller Sachs-Hornbostel) er eit system for klassifisering av musikkinstrument uttenkt av Erich Moritz von Hornbostel og Curt Sachs og fyrste gong offentleggjort i tidsskriftet Zeitschrift für Musik i 1914. Ei engelsk omsetjing blei publisert i Galpin Society Journal i 1961. Det er det føretrekte instrumentklassifiseringssystemet for musikketnologar og organologar (personar som studerer musikkinstrument).
Systemet er basert på eit anna som blei utvikla seint på attenhundretalet av Victor Mahillon, kuratoren ved Brussels konservatoriums musikkinstrumentsamling. Mahillons system var eit av de fyrste som utførte klassifisering etter kva som vibrerte i instrumentet for å skapa lyden, men var avgrensa, stort sett, til vestlege instrument som blei nytta i europeisk klassisk musikk. Sachs-Hornbostel-systemet er ei utviding av Mahillons på den måten av det er mogleg å klassifisera eit kvart instrument frå kva slags kultur som helst med det.
Karsporeplanter
Karsporeplantar er ei gruppe plantar som formeirar seg med sporar som vert danna i sporehus eller sporangium. Dei har korkje blomar, frø eller frukt, og har ofte ei klår generasjonsdeling i livssyklusen sin. Saman med mosar og lav høyrer dei til kryptogamane.
I dag finst det tre store grupper karsporeplantar: kråkefotplantar, snelleplantar og bregnar. Gruppa er parafyletisk, sidan frøplantar stammar frå ho.
Hornbostel-Sachs
Rammeverk
Ei femte toppnivå-gruppe, elektrofonar er instrument som lagar lyd primært gjennom elektrisk drivne oscillatorar, slik som theremin eller synthesizerar, som kom til sidan. Sachs sjølv, virkar det som, aksepterte at ei slik separat gruppa finst i boka si The History of Musical Instruments frå 1940, der han er oppført uformelt på same nivå som dei fire hovedklassifikasjonane. Det verkar derimot ikkje som om det eksisterer nokon offisiell tilvisning til ei korrekt klassifisering av elektrofonane med numeriske underkategoriar, og den originale versjonen frå 1914 nemner ikkje elektrofonar.
Lara
Estado Lara er ein av dei 23 delstatane (estados) i Venezuela. Hovudstaden i delstaten er Barquisimeto.
Næringsliv
Jordbruket er hovudnæringa i Lara med framstilling av produkt som sisalagave, paprika (pimentón) og løk i stor skala, og delstaten er leiande i landet på produksjon av sukkerrøyr. Annan jordbruksproduksjon gjev kaffi, potet, bønner, mais og bananplantar. Her er vinproduksjon og dessutan husdyrhald med produksjon av ost og mjølk. Lara har småindustri i mange sektorar, typisk færre enn 200 arbeidarar i kvar fabrikk.
Politisk inndeling
Liste over dei 9 kommunane (spansk municipios) i Lara:
Senterkvinnene
Senterkvinnene er ei politisk kvinnerørsle knytt til Senterpartiet.
Selmer Alm
Selmer Alm var ein norsk lokalpolitikar som representerte Arbeidarpartiet og Nasjonal Samling. Alm var ordførar i Eidskog kommune frå 1935 til 1945, og han meldte seg inn i Nasjonal Samling den 29. november 1940. I 1945 blei Alm ministerråd i Sosialdepartementet.
Fortrengingspumpe
Ei fortrengingspumpa er ei pumpa som sug væska eller gass inn, lukkar fluidet inn i eit fast volum, for så å pressa det ut gjennom utløpet. Dette er den eine hovudkategorien av pumper. Den andre typen er strøymingspumper. Manuelle pumper er vanlegvis fortrengingspumper som vert drivne av ei lineær rørsle. Maskindrivne pumper er vanlegvis drivne av ein motor med roterande aksling. Ved ulik utforming av pumpa kan ho få radial eller aksial arbeidsrørsle. Pumper vert difor også delte inn i aksial- og radialpumper.
Fortrengingspumper høver godt for væsker med høg viskositet eller dersom ein treng høgt trykk eller presis dosering.
Kapasiteten til pumpa vert oppgjeve som fortrengingsvolum, det vil seia kor mykje pumpa leverer per omdreiing. Ved eit visst turtal får då pumpa ei leveringsmengd på eit visst volum per tidseining, som då kan verta oppgjeve i liter per minutt eller kubikkmeter per sekund.
Nokre vanlege typar fortrengingspumper er:
Øyar i Firth of Forth
Øyane i Firth of Forth er ei lita øygruppe aust i Skottland. Firth of Forth ligg mellom Fife og Lothian. Det er få øyar på austsida av Skottland, og dei fleste av dei ligg i denne gruppa.
Av øyane i gruppa finn ein:
I tillegg finn ein
Øyane er delt inn i to grupper, dei i den indre delen av fjorden, nær Edinburgh, Leith og South Queensferry på sørsida og Burntislandog Aberdour på nordsida (i Fife), samt dei utanfor East Lothian, særleg nær North Berwick og Gullane
Fjorden er eit viktig naturområde. Øyane i Firth of Forth har status som Special Protection Area, særskildverneområde, og her hekkar over 90 000 sjøfugl kvart år. Det er eit fugleobservatorium på Isle of May.
Øyane like utanfor fjorden
Eit par øyar ligg òg like utanfor Firth of Forth, mellom anna Inchcape, som er eit farleg skjer.
Kunna i Meløy
Kunna er ei halvøy i Meløy kommune i Nordland. Kunna ligg nord for tettstaden Reipå, og er berre knytt til fastlandet med den smale og låge Kunnvalen. Høgste punktet på fjellet Kunna er 599 moh.
Smøreholefossen
Smøreholefossen er den 66. høgaste fossen i Noreg ut frå totalt fall. Han ligg i Vikadalen i Årdal kommune i Vestland. Fossen ligg like sørvest for Skeidslåfossen og ligg i eit djup gjelt med eit samla fall på 250 meter.
Kunna i Meløy
Kunna ligg ut mot den opne Vestfjorden, og i den tida folk for langs kysten i små båtar, kunne det mange gonger vere vanskeleg å runde Kunna. Det har vore vanleg å rekne at Kunna markerer nordgrensa for Helgeland, men i somme samanhenger vert Meløy og Rødøy kommunar rekna som ein del av Salta.
Gustav Sveen
Gustav Sveen var ein norsk lokalpolitikar. Sveen var varaordførar i Ålesund kommune frå 1. januar 1937, og den 20. februar 1940 blei han sett inn som ordførar av Nasjonal Samling. Han blei sittande i vervet fram til 8. mai 1945.
Washington
Washington vart amerikansk delstat i 1889. Han er den einaste delstaten som er oppkalla etter ein president i USA. Delstaten vart oppkalla etter den fyrste presidenten i USA, George Washington. Statens blom er rhododendron som veks godt i den sure jorda vestpå, og som veks vilt på Kitsap Peninsula heilt i vest.
Geografi
Langs med kysten ligg det store, nedbørrike område som er godt eigna for skog- og jordbruk. Lenger austover ligg den alpine fjellkjeda Kaskadefjella (Cascade Mountains) som går nord-sør. Her ligg òg vulkanen Mount Rainier som er eit kjent landemerke i delstaten. Aust for Kaskadefjella ligg det flate område, med byane Yakima og Spokane, der det fell lite nedbør.
Næringsliv
Dei mest kjende selskapa i delstaten er antakeleg Microsoft og Boeing. Delar av den amerikanske Stillehavsflåten har sine basar i delstaten.
Hanne Bjurstrøm
Hanne Inger Bjurstrøm er ein norsk jurist og tidlegare politikar frå Arbeidarpartiet. Ho var arbeidsminister frå 2009 til 2012 i regjeringa Stoltenberg II.
Bjurstrøm har vore dommar, konsernadvokat i Aker RGI og nestleiar i Arbeidsretten, og har også arbeidd i Europarådet, hos Regjeringsadvokaten og i Justisdepartementet. Ho kom til arbeidsminister-stillinga frå ei stilling som spesialrådgjevar i Miljøverndepartementet og Noreg sin forhandlingsleiar i dei internasjonale klimaforhandlingane.
Fylkesveg 5198
Fylkesveg 5198 i Vestland fylke går mellom Nattland og Sandbrekke i Bergen kommune. Vegen er 6,6 km lang.
Traséen i Sandbrekkevegen var tidlegare del av fylkesveg 186, som er blitt omklassifisert til kommunal veg.
Fram til 2019 hadde vegen nemninga fylkesveg 188.
Kommunar og knutepunkt
Nye Sædalsveien Sædalsringen Sanddalsringen Sandbrekkevegen
64 Angelina
64 Angelina er ein medium-stor hovudbelteasteroide og av den uvanlege E-typen. Han er den tredje største av typen etter 44 Nysa og 55 Pandora. Han var opphavleg tenkt å vera den største, men ny forsking har vist at diameteren berre er ein fjerdedel av det ein trudde.
Koblenz
Koblenz er ein by i Tyskland i delstaten Rheinland-Pfalz med om lag 114 000 innbyggjarar. Byen ligg på begge sider av Rhinen der ho møter elva Mosel.
Koblenz kjem av det latinske ordet (ad) Confluentes, som tyder 'der elvar renn i hop'. Byen har sitt opphav i ein militærleir oppretta av Nero Claudius Drusus i om lag år 8 fvt., og i 1992 feira byen 2000-årsjubileum.
Etter Mainz og Ludwigshafen am Rhein er byen den tredje største i Rheinland-Pfalz. Koblenz ligg i Rheinland, 92 km søraust for Köln med jernbane.
Historie
Rundt år 1000 fvt. vart det bygd festningsverk på åsen Festung Ehrenbreitstein på motsett side av Mosel. I år 55 fvt. kommanderte Julius Cæsar romerske troppar til å byggje ei bru mellom Koblenz og Andernach. Rundt år 9 fvt. vart militærleiren Castellum apud Confluentes oppretta av Drusus.
Seinare var Koblenz stundom residens for frankiske kongar, og i 860 og 922 vart det halde kyrkjemøter her. På det siste av desse, halde i Liebfrauenkirche, vart det forsoning mellom Ludvig den tyske og halvbroren hans Karl den skalla.
I 1018 fekk erkebiskopen av Trier eit dokument av keisar Henrik II, som gav han rettane over byane. Erkebiskopane hadde byen fram til slutten av 1700-talet. I 1249-1254 vart det bygd bymurar rundt byen av erkebiskop Arnold II (av Isenburg), og seinare erkebiskopar forsterka bymurane og festninga Ehrenbreitstein for å imponere innbyggjarane. Som ein by langs Rhinen vart Koblenz snart ein velståande by, og haldt fram med å bløme fram til trettiårskrigen. Etter Filip Kristoffer, kurfyrste av Trier, overgav Ehrenbreitstein til franskmenna fekk byen ein riksgarnsison (1632), som like etter vart drive bort av svenskane. Dei gav så byen til Frankrike, men dei tyske troppane tok byen tilbake i eit stormåtak i 1636.
I 1688 vart Koblenz omleira av franske troppar under Marshal de Boufflers, men alt dei klarte var å bombardere gamlebyen til ruinar, og øydela mellom anna det gamle varhuset (Kaufhaus), som vart bygd opp att i 1725. I 1786 tok kurfyrsten av Trier, Clement Wenceslaus av Sachsen, residens i byen og bygde ut og utbedra byen. Eit par år seinare tok Koblenz imot flyktningar frå Frankrike, noko som utløyste sinne mot erkebiskopen frå dei franske republikanarane i 1794. Koblenz vart erobra av av den franske revolusjonshæren under Marceau (som fall under slaget), og etter signeringa av Lunévilletraktaten i 1801 vart han ein av hovudbyane i departementet Rhin-et-Moselle. I 1814 vart han okkupert av russarar, og etter Wienerkongressen gjeve til Preussen. I 1822 vart han hovudstad i den prøyssiske provinsen Rhein.
Etter den andre verdskrigen okkuperte Frankrike området nok ein gong, og byen vart bygd opp att. Mellom 1947 og 1950 var han hovudstad i Rheinland-Pfalz.
Rhingjelet vart gjort til ein verdsarvstad i 2002, der Koblenz ligg i den nordlege enden. Nær Koblenz ligg Lahneck slott nær Lahnstein.
Provence
Provence er eit historisk og kulturelt landskap sør i Frankrike. Det er også namnet på ein tidlegare provins som no er del av regionen Provence-Alpes-Côte d'Azur.
Provance omfattar middelhavskysten mellom munningen av Rhône og byen Nice og fjellområda innanfor. Den største byen er Marseille.
Fram til 1900-talet var provençalsk, ein dialekt av oksitansk, svært utbreidd i provinsen. Eit stort utdanningsprogram gjorde fransk til hovudspråket til dei fleste innbyggjarane. I dag finst det opplæring og studiar i provençalsk i regionen, men dei fleste er franskspråklege.
Kjelder
Provence (2009, 14. februar), Store norske leksikon. Henta 28. juli 2013.
Tolk
Ein tolk er ein person som overfører innhald munnleg frå eitt språk til eit anna.
Det finst fleire moglegheiter for å utdanne seg innan tolkefaget i Noreg, blant anna ved Universitetet i Oslo og Universitetet i Bergen. I Noreg finst ei ordning med statsautorisasjon for tolkar. Ved å gå gjennom ei krevjande prøve som vert arrangert av Universitetet i Oslo kan ein oppnå denne tittelen. Minstekravet for å arbeide som tolk i til dømes Utlendingsdirektoratet (UDI) er den såkalla ToSpot-testen.
Knut Henning Thygesen
Knut Henning Thygesen er ein forfattar, snikkar og Raudt-politikar frå Risør. Ved kommunevalet i 2007 vart han i direkte ordførarval vald som ordførar i Risør kommune, og vart RV/ Raudt sin første ordførar. Etter kommunevalet i 2011 vart han varaordførar i kommunen.
Som forfattar har Thygesen mellom anna gjeve ut romanen Skanser.
Tolk
Skiljet mellom tolk og omsetjar/translatør
Medan ein tolk overfører innhald munnleg, brukast nemninga omsetjar eller translatør på ein person som overfører innhald skriftleg frå eitt språk til eit anna. Dette er rekna som to ulike profesjonar, og ein statsautorisert translatør kan ikkje nødvendigvis nytte denne tittelen i samband med tolking.
Avaldsnes kyrkje
Avaldsnes kyrkje er ei steinkyrkje på Avaldsnes i Karmøy kommune i Rogaland fylke. Kyrkja vart bygd i mellomalderen. Kong Kong Håkon IV Håkonsson gav i 1250 løyve til å byggja ei kyrkje på Avaldsnes. Avaldsnes kyrkje var ei av fire kongelege kollegiatkyrkjer, dvs. at ho hadde rett til å utdanne kongetru prestar. Kyrkja var òg ei viktig pilegrimskyrkje i mellomalderen.
Like ved kyrkja står ein skeiv bautastein kalla Jomfru Marias synål. Folketradisjonen seier at når steinen treffer kyrkjeveggen, kjem dommedag. Det blir òg sagt at fleire prestar har kappa toppen av steinen for å unngå dette.
Tyligulestuaret
Tyligulestuaret (ukrainsk Тилігульський лиман, tyrkisk Deli Göl) er eit estuar i elva Tyligul. Det ligg sør i Ukraina. Namnet kjem opphavleg frå tyrkisk Deli Göl, og tyder «galen, rabiat innsjø». Estuaret er 80 km lengd, 0,2—3,5 km brei, med ei djupne på 19 meter. Estuaret hadde tidlegare samband med Svartehavet, men er i dag skild frå havet av ei 7 km lang og 4 km brei grunne. Grunna er dekt av solontsjakjord og små vatn. Estuaret har periodevis samband med sjøen via ein smal kanal.
Asle Andersen
Asle Andersen er ein norsk tidlegare fotballspelar, som i dag er hovudtrenar for Sandnes Ulf. Han har hatt ei lang fartstid i norsk toppfotball og har spelt for klubbane Sandnes Ulf, Bryne FK, FK Haugesund og Viking FK.
Tyligulestuaret
Grunna ved estuaret og det nærliggande vassområdet er eit fuglereservat.
Asle Andersen
Andersen kom til Sandnes Ulf i januar 2006 som spelande trenar. Han var sterkt delaktig på banen då laget sikra opprykk til Adeccoligaen i 2007, og hadde fleire gode kampar i 2008. Siste halvdel av 08-sesongen gjekk han skadd, og i årene etterpå har han prioritert trenergjerninga og ikkje spelt kamper.
Tyligulestuaret
Kjelder
''
Asle Andersen
Andersen var ei viktig brikke i Brynelaget på nittitalet. Han var kaptein i fleire sesongar og medverka mellom anna til opprykket til Tippeligaen med den sterke haustsesongen1999.
Fylkesveg 191 i Hordaland
Fylkesveg 191 i Hordaland går mellom Lyngbø og Lappeleiren i Bergen kommune. Vegen er 1,7 km lang.
Edmond Halley
Edmond (el. Edmund) Halley var ein engelsk astronom, geofysikar, matematikar, meteorolog, klimatolog og fysikar. Han har gjeve namn til fleire astronomiske fenomen, mellom anna Halleys komet.
Liv og karriere
Halley var son av ein rik såpemakar og blei fødd i Haggerston i London. Han gjekk på St Paul's School og var frå 1673 student ved The Queen's College i Oxford. Allereie før han tok noka grad gav han ut artiklar om solsystemet og solflekkar.
Etter at han gjekk ut av Oxford i 1676 drog han til øya St. Helena i Sør-Atlanteren for å studera den sørlege stjernehimmelen. Han kom tilbake til England i november 1678, og gav året etter ut Catalogus Stellarum Australium, som skildra 341 sørlege stjerner. For dette viktige bidraget til astronomien blei Halley likna med Tycho Brahe. Han fekk grada Master of Arts ved Oxford og blei vald inn i det kongelege vitskapslaget, Royal Society.
Rigmor Aasrud
Rigmor Aasrud er ein norsk mellomleiar, politikar og tidlegare ordførar i Gran kommune på Hadeland. Ho representerer Arbeiderpartiet. 20. oktober 2009 blei ho utnemnd til statsråd i Jens Stoltenberg si andre regjering, med ansvar for Fornyings- og administrasjonsdepartementet der ho overtok etter Heidi Grande Røys, samt kyrkjesaker i Kultur- og kyrkjedepartementet. Aasrud har stillingstittelen Fornyings- og kyrkjeminister.
Aasrud kom frå stillinga som statssekretær i Helse- og omsorgsdepartementet som ho fekk i 2005. Ho er i tillegg til å vere fornyings- og kyrkjeminister, settestatsråd (for Hanne Bjurstrøm) i Arbeidsdepartementet 20. oktober 2009–21. desember 2009. Aasrud vart vald inn på Stortinget som Arbeiderpartiet sin andrekandidat frå Oppland ved Stortingsvalet 2009.
Rigmor Aasrud er utdanna bedriftsøkonom frå Handelshøyskolen BI, og har studert informasjonsfag ved Høgskolen i Lillehammer. Ho var økonomi- og administrasjonsleiar ved Hertz bilutleie 1978-85, og avdelingsleiar i Aas Data i åra frå 1985 til 1992. Aasrud var sekretær i Arbeiderpartiets kvinnerørsle i perioden 1992-1996 og ordførar i Gran kommune i åra 1995-2005. Ho blei vald inn i kommunestyret i Gran allereie i 1983. Frå 1999 til 2005 var Aasrud styreleiar i Hadeland Energi.
Usva
Usva (russisk У́сьва) er ei elv i Perm kraj i Russland og ei av sideelvane til Tsjusovaja frå høgre. Elva er 266 km lang og har eit nedslagsfelt på.
Ho spring ut frå vestsida av hovudryggen av Uralfjella og renn sørover og gjennom byen Tjusovoj.
Dei største sideelvan ehennar er Major tributaries: Malaja Khariusnaja, Bolsjaja Khariusnaja, Porozjnaja og Vilva frå venstre, og Surja, Beresivka, Persja og Tulumovka frå høgre.
Raudkål
Raudkål er ei form for hovudkål der blada er raudlege eller lilla på farge. Eit vitskapleg namn som blir bruka på varieteten er Brassica oleracea capitata rubra.
Blada får fargen sin frå antocyanin, som raudkål inneheld meir av enn andre kåltypar. Graden av pigment varierer med pH-verdien i jorda kålet veks i. I sur jord blir blada meir raudlege, i nøytrale blir dei meir lilla, medan i basisk jord blir kålet meir grøn-gult på farge. Safta frå kålet kan brukast som ein heimelaga pH-indikator som blir raud i sure og grøn-gul i basiske løysingar. Bladnervene og stilken til raudkål er kvite på farge.
Kåltypen har ein mild smak. Ein kan eta rå finskore bitar i salat, koka, dampa, steika eller stua det. Kålet kan også fyllast eller syltast. Det passar godt til å laga surkål.
Fylkesveg 192 i Hordaland
Fylkesveg 192 i Hordaland går mellom Nygård og Gravdal i Bergen kommune. Vegen er 780 meter lang.
Noregs Demokratiske Parti
Noregs Demokratiske Parti var eit norsk politisk parti som stilte til val ved stortingsvala mellom 1965 og 1977. Partiet oppnådde aldri representasjon på Stortinget.
NDP stilte i 1965 berre til val i Rogaland og i 1969 berre i Rogaland og Bergen. Ved dei to neste vala, i 1973 og 1977 stilte partiet i dei fleste fylka i landet.
Mizrahisk jødedom
Mizrahisk jødedom er ei fellesnemning for dei tradisjonane av jødedommen som stammar frå området Midtausten, med hovudvekt på området frå Egypt til Irak og Den arabiske halvøya. Ein inkluderer gjerne òg persisk jødedom under samletermen mizrahisk jødedom, sjølv om denne tradisjonen har tydeleg sjølvstendige trekk. Rituelt sett har mizrahisk jødedom fellestrekk med både sefardisk jødedom og askenasisk jødedom, men blir ofte sett i samanheng med sefardisk jødedom på grunn av den sterke påverknaden derifrå frå seinmellomalderen av. I snever forstand inkluderer ikkje mizrahisk jødedom den jemenittiske jødedommen og dei lokale indiske tradisjonane blant bene Israel i Mumbai-området og cochini-jødedom i den indiske delstaten Kerala.
Den mizrahiske jødedommen i snever forstand følgjer den rituelle tradisjonen «‘edót hammizráh».
Katabatisk vind
Katabatisk vind eller fjellbris er vind som bles ned ein skråning som ein ås, eit fjell eller ein isbre. Når slike vindar bles over store område vert dei av og til kalla fallvind. Det motsette er vind som bles oppover ein skråning, og dette vert kalla anabatisk vind.
Ein skil mellom vind som kjennest varmare enn omgivnadane (fønvind) og vind som er kjøligare (til dømes mistralvinden i Middelhavet eller boravinden i Adriahavet). Katabatisk vind viser til den kjølige varianten.
Kjenneteikn
Katabatisk vind oppstår når lufta vert avkjølt på toppen av eit fjell, isbre eller ein ås. Sidan tettleiken til luft aukar når temperaturen minkar, vil lufta strøyme nedover skråninga og bli varma opp adiabatisk. Den vil likevel halde seg relativt kald.
På liten skala er denne vinden som regel for svak til ein kan merke han. I bratte fjellsider under eit fjellplatå kan han ofte komme i form av kast, såkalla kaldluftsras. Kaldlufta som strøymer nedover ei dalside samlar seg i botn av dalen og strøymer vidare nedover dalen. Denne vinden vert kalla fjellvind. Fjellvinden har ein kompenserande vind som strøymer oppover dalen i fjellsida og ut mot dalsidene.
Brevind
Ved isbrear bles det katabatisk vind ned frå breen gjennom heile døgnet så lenge lufttemperaturen er over 0 ºC. Denne typen katabatisk vind vert kalla brevind.
Så lenge temperaturen er over 0 ºC, vil breen avkjøle lufta over breen. Den kalde lufta søkk og driv bort frå breen. Brevinden er mest markant for dalbrear, og bles sterkast når temperaturskilnaden mellom breen og omgjevnadane er størst. Brevinden vil derfor òg som regel vere kraftigast om ettermiddagen når lufttemperaturen er på det høgaste.
I Antarktis og på Grønland bles det kald brevind store delar av året.
Additiv fargeblanding
Additiv fargeblanding eller additiv fargesyntese oppstår ved at ljos med ulik bølgjelengd vert sendt ut frå ei ljoskjelde. Auget oppfattar det utsende ljoset som ulike fargar, avhengig av blandingsforholdet mellom primærfargane. Fargar på ein TV- eller dataskjerm og fargar projisert via ein projektor oppstår som eit resultat av additiv fargeblanding.
Den additive fargesyntesen bryt med vår intuitive forståing av korleis fargar oppstår som eit resultat av blanding av fargar, som når ein t.d. blander blå og gul farge frå eit maleskrin og får grønt. Skilnaden skuldast at når vi ser fargar reflektert frå ei overflate - og ikkje som direkte utsendt ljos - og det er cyan, magenta og gult som fungerer som primærfarger, medan raudt, grønt og blått blir sekundære fargar. Ein slik fargesyntese kallast subtraktiv fargeblanding.
Oppfinninga av additiv fargeblanding er kreditert James Clerk Maxwell, som i 1861 fekk fotografen Thomas Sutton til å ta tre bilete av eit ruta skjerf - med raudt, grønt og blått filter føre linsa. Dei tre bileta vart framkalla og deretter projisert på ein skjerm via tre projektorar utstyrt med dei same tre filtera. Resultatet vart eit komplett fargebilete.
Kløvheim Skulekorps
Kløvheim skulekorps er eit skulekorps som blei stifta 13. februar 1968. Det har medlemsgrunnlaget sitt i Kløvheim skule i Alver kommune.
Det går ca 35 elever fordelt på sju klassetrinn på Kløvheim skule i dag (2015).
Sidan 2002 har Kløvheim Skulekorps vist ein klar framgang. Ved NM i 2003 deltok dei i 3. divisjon, og fekk ein 2. plass etter samarbeid med Lindås Skulekorps. I 2009 fekk korpset ein 6. plass i 1. divisjon.
Det internasjonale friidrettsforbundet
Forbundet er organisert i underorganisasjonar for Afrika, Asia, Europa (Det europeiske friidrettsforbundet), Nord-Amerika, Sør-Amerika og Oseania. Det har om lag 200 medlemsorganisasjonar frå land i alle verdsdelane. I Noreg er Norges Friidrettsforbund underordna IAAF. Den noverande presidenten i IAAF er Lamine Diack frå Senegal.
Forbundet organiserer også fleire store stemne og meisterskap, mellom anna:
Kunna
Kunna er eit øynamn på norskekysten:
Søtefossen
Søtefossen er den 67. høgaste fossen i Noreg ut frå totalt fall. Han ligg i Husedalen nær Kinsarvik i Ullensvang kommune i Vestland.
Savoykål
Savoykål er ei form for hovudkål der blada er meir krusete og ligg mindre tett enn på vanleg kvitkål. Kåltypen har namn etter Savoie i Frankrike, der han oppstod. Eit vitskapleg namn som blir bruka på varieteten er Brassica oleracea sabauda.
Fylkesveg 193 i Hordaland
Fylkesveg 193 i Hordaland går mellom Loddefjord og Skålevik i Bergen kommune. Vegen er 2,8 km lang.
Savoykål
Savoykål har mørkgrøne blad og tjukke, gulkvite bladnervar.
Kåltypen har ein mild smak, og kan etast rå. Han kan også behandlast på same måte som vanleg hovudkål.
Tubular Bells III
Tubular Bells III er det 18. studioalbumet til Mike Oldfield, gjeve ut i 1998 av Warner Music UK. Det var ein oppfølgjar til Tubular Bells frå 1973 og Tubular Bells II frå 1992, og kom ut i høve 25-årsjubileet til det første Tubular Bells-albumet.
Vokalistar
Songane «The Source of Secrets», «Jewel in the Crown» og «Secrets» har Amar som vokalist. Oldfield kan høyrast på «Outcast». «The Inner Child» vart sungen av Luar Na Lubre-vokalisten Rosa Cedrón og «Man in the Rain» av den irske visesongaren Cara Dillon.
Mottaking
Tubular Bells III er det minst suksessrike av dei tre Tubular Bells-albuma, men nådde fjerdeplassen på den britiske albumlista, medan dei to andre toppa lista. Albumet fekk blanda kritikk. Mange kommenterte likskapen mellom «Man in the Rain» og hitten «Moonlight Shadow».
Solontsjak
Solontsjak er ein jordtype med høg konsentrasjon av løyseleg salt. Fargen er matt eller grå, og er utan struktur. Han finst i tørre, halvvåte og dårleg drenerte område. Ordet kjem av russisk cолончак.
Sjakva
Sjakva (russisk Ша́ква) er ei elv i Perm kraj i Russland og ei av sideelvane til Sylva frå høgre. Elva er 167 km lang og har eit nedslagsfelt på.
Sjakva renn ut i Sylva nedanfor Kungura.
Helgelandske
Helgelandske er eit norsk transportselskap basert i Sandnessjøen, som driftar ferjer og snøggbåtar på Helgeland. Kjennemerket deira er ei grøn stripe mellom to raude striper.
Selskapet vart skipa under namnet Det Helgelandske Dampskibsselskab 1. juli 1867, og lensmann Christian Wang var fyrste styreleiar. Administrasjonen vart i 1898 flytt frå Søvik til Sandnessjøen. Hovudaktiviteten har vore gods- og passasjertransport, i starten med båtane DS Helgeland og DS Ranen. Ein gjennomførte kortvarige forsøk på cruisetrafikk med DS Ranen på 1920-talet. Det siste dampskipet gjekk ut av drift i 1955.
Selskapet gjekk inn i landtrafikken i 1938 då dei oppretta bilruter på Dønna. Etter ei rekkje oppkjøp av små, lokale buss-selskap i 1957, endra det namn til Helgeland Trafikkselskap A/S, og skaffa sin fyrste snøggbåt i 1976 - MS Træna som gjekk i rute mellom Træna og Sandnessjøen.
Historia til Helgelandske er fortald av Leif B. Lillegaard i boka Selskapet Vårres som vart gjeven ut i høve 125-årsjubileet i 1992. Størstedelen av Helgelandske vart kjøpt opp av det franske transportkonsernet Veolia i 2005, den gong heitte det Connex. I 2006 vart selskapet fullstendig kjøpt opp av Veolia.
Bussrutene som vart drivne av Helgelandske vart lagt ut på anbud, og vart kjøpt av Nordlandsbuss. 1. april 2005 overtok Nordlandsbuss bussrutene som Helgelandske hadde drive.
Veolia heldt fram med å nytta namnet Helgelandske og fargar og symbol frå selskapet etter overtakinga. Nytt namn på verksemda i Sandnessjøen er Veolia region Helgelandske. Reiarlagssjef i dag er Egil Pettersen.
Hans Ludvik Kristensen
Hans Ludvik Kristensen var ein norsk lærar og lokalpolitikar. Kristensen blei oppnevnd til varaordførar i Bodø kommune av Nasjonal Samling i 1941. I 1943 blei han oppnevnd til ordførar, eit verv han blei sittande i til 1945.